SQ นิวไฮตั้งแต่เข้าตลาดฯ คาดเก็งฯทางเทคนิค-รอลุ้นผลประมูลโครงการแม่เมาะ
SQ นิวไฮตั้งแต่เข้าตลาดฯ คาดเก็งฯทางเทคนิค-รอลุ้นผลประมูลโครงการแม่เมาะ 9 สัญญา รู้ผลใน Q4/60 โดย ณ เวลา 11.06 น. อยู่ที่ระดับ 6.20 บาท บวก 0.10 บาท หรือ 1.64% ด้วยมูลค่าซื้อขาย 195.16 ล้านบาท 
22 ส.ค. 2560

ผู้สื่อข่ารายงานว่า บริษัท สหกลอิควิปเมนท์ จำกัด (มหาชน) หรือ SQ ณ เวลา 11.06 น. อยู่ที่ระดับ 6.20 บาท บวก 0.10 บาท หรือ 1.64% ด้วยมูลค่าซื้อขาย 195.16 ล้านบาท ราคาหุ้นทำจุดสูงสุดนับตั้งแต่เข้าตลาดฯเมื่อวันที่ 26 ต.ค. 2559

บล.เคจีไอ (ประเทศไทย) ระบุในบทวิเคราะห์ฯแนะ”เก็งกำไร”หุ้น SQ ให้เป้าพื้นฐาน 7.4 บาท กำไร H1/60 คิดเป็น 84% ของประมาณการกำไรทั้งปี ฝ่ายวิจัยฯจะทำการปรับประมาณการพร้อมกับการรอผลประมูลโครงการแม่เมาะ 9 สัญญามูลค่าประมาณ 4 หมื่นล้านบาท คาดว่าจะทราบผลใน Q4/60 หลังจากบริษัทยื่นข้อเสนอทางเทคนิคและเสนอซองราคาไปเมื่อวันที่ 15 ส.ค.60
ขณะที่วานนี้ราคาหุ้นปิดเหนือแนวต้านจิตวิทยาที่ 6.0 บาทได้ ประเมินมีโอกาสทดสอบแนวต้าน 6.25 บาท และถัดไปที่ 6.7 บาท ตามลำดับ แนวรับ 6.0 บาท (Stop loss ขยับขึ้นเป็น 5.8 บาท)
ด้านบล.แลนด์ แอนด์ เฮ้าส์ แนะนำ”ซื้อเมื่ออ่อนตัว”หุ้น SQ ปัจจุบันมีงานในมือ 3.8 หมื่นล้านบาท คิดเป็นสัดส่วน 10x 60F รายได้ พร้อมคาดปี 60-61 จะรับรู้รายได้เต็มปีจากเหมืองหงสาและแม่เมาะ 8 ดันกำไรเติบโตถึง +30% CAGR